***Утвърдил:* /п/**

**За Административен ръководител**

**Зам.Председател:ЛЮБА СТОИЛКОВА съгл.Заповед РД-0363/29.05.2023г. на Пр-ля на ВнАпС**

ПРОТОКОЛ

№2

Днес, 14 юни 2023г., в Силистренски окръжен съд, Комисията за провеждане на конкурс за длъжността „Системен администратор“ – 1 щатна бройка, обявен със Заповед №166 от 20.04.2023год. на Административния ръководител – председател на Окръжен съд – Силистра, в състав, както следва:

**Председател: Съдия Люба Стоилкова – Зам.Председател на Окръжен съд – Силистра.**

**Членове: 1.Венета Христова – Съдебен администратор на Окръжен съд – Силистра;**

**2. Георги Спасов – Системен администратор в Окръжен съд – Силистра**

проведе втори етап от конкурса за заемане на длъжността „Системен администратор“, обявен със Заповед №166 от 20.04.2023 год. на Административния ръководител – Председател на Окръжен съд – Силистра, за проверка на познанията в областта на компютърните технологии - Компютърна мрежа, Windows Workstation, Windows Server и Active Directory.

Допуснатият до участие във втори етап от конкурса кандидат Красимир Симеонов Керемедчиев се яви в 10:00 часа.

Комисията предостави на явилия се кандидат възможност да покаже знанията си по компютърните технологии - Компютърна мрежа, Windows Workstation, Windows Server и Active Directory , чрез попълване на тест на хартиен носител, съдържащ 20 въпроса.

На кандидата се предоставиха два големи плика, съдържащи тест Вариант 1 и Вариант 2. Същият на случаен принцип изтегли тест Вариант 1. Предостави му се копие на тест Вариант 1, на който да работи.

Комисията отвори и втория голям плик за констатация, че в него се намира различен тест, а именно Вариант 2.

Участникът получи и допълнителен голям празен плик, в който се съдържа малък плик с празен лист, на който написа номера на изтегленият вариант на теста от него и трите си имена.

Практическият /писмен/ изпит започна в 10.00 часа и бяха предоставени 90 минути време за приключване на писмената част на конкурса.

Практическият писмен изпит приключи в 10.50 часа.

След приключване на писмения тест кандидатът постави теста в големия празен плик, както и малкия празен плик с имената му и го запечата.

Комисията прие плика, положи подписи на него и подпечата същия с печата на СсОС.

**КОМИСИЯТА** пристъпи към проверка на писмената работа, непосредствено след приключване на практическия писмен изпит.

Комисията разпечата големия плик /без да нарушава целостта на малкия/.

Оценяването на резултатите от теста бе извършено при следната методика:

Оценяването на отговорите на въпросите от теста се извършва от всеки един член на комисията, като кандидатът получава по 1 точка за всеки верен отговор на теста от цялата комисия.

Окончателната оценка на теста е оценка по шестобалната система като за всеки верен отговор се умножава с 0,2 и се прибавя минималната оценка 2. По този начин общата оценка от теста е максимално 20 точки.

Кандидатът, изкарал 13 точки се приравнява на оценка 4,60.

Кандидатите с 14 точки се приравнява на оценка 4,80.

Оцененият с 15 точки получават оценка 5, а кандидатът с оценка 16 точки получават оценка 5,20.

Ако кандидатът има 17 точки получават оценка 5,40, а ако е получил 18 точки се оценява с 5,60.

Ако кандидатът събере 19 точки се оценява с оценка 5,80, а в случай, че точките са 20 се оценява с 6,00.

Продължителността на времето за отговори на въпросите от теста е 90 (деветдесет) минути.

За третия етап се класира участникът, получил средна аритметична оценка от теста минимум 4,60.

Комисията попълни „карта за оценка“ с верните отговори на кандидата от теста.

От максималните 20 точки кандидатът получи 17 точки, което отговаря на оценка 5.40 и се подписа картата за оценка от комисията.

Въз основа на получената оценка, Комисията

**Р Е Ш И:**

**I.** **ДОПУСКА** до участие в трети етап от конкурса за заемане на длъжността „Системен администратор” участникът, който получава оценка не по – ниска от „ много добър 4,60”, а именно:

|  |  |  |  |
| --- | --- | --- | --- |
| **№**  **на теста** | **Трите имена на кандидата** | **Тест** | **Крайна оценка** |
| **1** | **Красимир Симеонов Керемедчиев** | **17 точки** | **5.40** |

Предвид това, че кандидатът е само един и няма участник, чийто интереси биха били накърнени от липсата на срок за обжалване на резултата, който срок е 7 – дневен, Комисията **ОПРЕДЕЛЯ** дата за провеждане на 3 етап – интервю от конкурса 19.06.2023г. от 10.00 часа

**ІІ. СЪОБЩАВА** на участника, че е допуснат до участие в трети етап от конкурса, който ще се проведе на 19.06.2023г. от 10.00 часа. в сградата на Съдебната палата, Окръжен съд – Силистра.

Настоящият протокол да се докладва на Административния ръководител на Окръжен съд – Силистра за одобрение, след което да се публикува на интернет страницата на съда.

Заседанието на комисията приключи в 11:30 часа.

**ПРЕДСЕДАТЕЛ: /п/**

**/Л.Стоилкова/**

**ЧЛЕНОВЕ: 1. /п/**

**/В.Христова/**

**2. /п/**

**/Г.Спасов/**

**ПРОТОКОЛЧИК: /п/**

**/ Е.Николова/**